**280. Bolderājas policijas bataljons** (vācu: *280. Schutzmannschaft Bataillon*) bija militāra latviešu vienība Trešā reiha pakļautībā Otrajā pasaules karā. Tika saformēts speciāli operācijas Ziemas burvība (vācu: *Winterzauber*) (pazīstama arī kā Osvejas akcija) īstenošanai Osvejas apkaimē.

Izveidošana
-----------

280. Bolderājas policijas bataljonu 1943. gada 23. janvārī Rīgā pēc vācu policijas komandiera Ostlandē Frīdriha Jekelna pavēles saformēja pulkvežleitnants Kārlis Lobe no Kurzemes un Zemgales policijas darbiniekiem, pēc Jekelna pavēles katram Latvijas apriņķim bija jādod noteikts skaits vīru. Izveidošanas specifiskais mērķis bija operācijas "Winterzauber" īstenošana, izveidojot bataljonā bija 31 virsnieks, 245 instruktori un 362 kareivji (formējot tika ņemtas vērā tikai Latvijas bruņoto spēku dienestā iegūtās pakāpes, nevis policijas dienesta pakāpes). 10. februārī bataljons devās no Bolderājas uz Daugavpili, tālāk uz Druju Baltkrievijas teritorijā. Pirms izbraukšanas bataljona vadošais sastāvs bija šāds:

Bataljona komandieris — pulkvežleitnants Kārlis Lobe

* 1. rotas komandieris — kapteinis Jumis
* 2. rotas komandieris — kapteinis Neimanis
* 3. rotas komandieris — virsleitnants Pelūde.

Dienesta gaitas
---------------

Operācija "Winterzauber" izvērtās par vienu no vērienīgākajām partizānu apkarošanas operācijām Ostlandes reģionā, kaujas darbībā ap Osvejas ezeru piedalījās vēl 6 latviešu policijas bataljoni, kā arī vairākas vācu, lietuviešu un ukraiņu vienības SS ģenerāļa Jekelna vadībā. Operācijā iesaistītās vienības sadalīja divās grupās — Knehta un Šrēdera, 280. bataljonu iekļaujot Šrēdera grupā. 280. bataljona kaujas darbība sākās ar Mušinas ciema ieņemšanu, tajā tika izvietots bataljona štābs. Februāra beigās Mušina tika pakļauta spēcīgam ienaidnieka uzbrukumam, bataljonam zaudējot 5 kritušos. Marts tika pavadīts nepārtrauktās kaujas darbībās, bataljonam zaudējot 8 kritušos uz ienaidnieka izliktām mīnām.

Operācija ilga līdz 31. martam, tajā tika iznīcināti 3904 partizāni vai par to atbalstīšanu aizdomās turētie. Pēc operācijas noslēgšanās bataljons devās uz Ludzu, pa ceļam iznīcinot partizānu izveidotu lidlauku uz Osvejas ezera salas. Izformēts 9. aprīlī Rīgā.

Atsauces
--------

1. 1 2 3  Daugavas Vanagu Centrālās Pārvaldes Izdevums - Latviešu kaŗavīrs Otra pasaules kaŗa laikā, Toronto: 1972, 2.sējums, 262. lpp.
2. ↑  Kārlis Kangeris, "Latviešu policijas bataljoni lielajās partizānu apkarošanas akcijās 1942. un 1943. gadā" (2004) 345. lpp

|  |  |  |  |
| --- | --- | --- | --- |
| 

| * s
* d
* l
Latviešu policijas bataljoni |
| --- |
|  |
| 
* 16. Zemgales policijas bataljons
* 17. Vidzemes policijas bataljons
* 18. Kurzemes policijas bataljons
* 19. Latgales policijas bataljons
* 20-E. Rīgas policijas bataljons
* 21. Liepājas policijas bataljons
* 22. Daugavas policijas bataljons
* 23. Gaujas policijas bataljons
* 24. Talsu policijas bataljons
* 25. Abavas policijas bataljons
* 26. Tukuma policijas bataljons
* 27. Burtnieku policijas bataljons
* 28. Bārtas policijas bataljons
* 266-E. Rēzeknes policijas bataljons
* 267. Rēznas policijas bataljons
* 268-E. Ērgļu policijas bataljons
* 269-W. muitas (robežapsardzības) bataljons
* 270. Abrenes sapieru bataljons
* 271. Valmieras policijas bataljons
* 271. Aizputes policijas bataljons
* 272. Daugavgrīvas policijas bataljons
* 273. Ludzas policijas bataljons
* 274. latviešu kārtības dienesta bataljons
* 275. latviešu kārtības dienesta bataljons
* 276. Kuldīgas policijas bataljons
* 277. Siguldas policijas bataljons
* 278. Dobeles policijas bataljons
* 279. Cēsu policijas bataljons
* 280. Bolderājas policijas bataljons
* 281. Abrenes policijas bataljons
* 282. Ventas policijas bataljons
* 280-A. latviešu policijas bataljons
* 281-A. latviešu policijas bataljons
* 282-A. latviešu policijas bataljons
* 280-B. latviešu policijas bataljons
* 317-F. latviešu policijas bataljons
* 318-F. latviešu policijas bataljons
* 319-F. latviešu policijas bataljons
* 320-W. latviešu policijas (sardzes) bataljons
* 321-F. latviešu policijas bataljons
* 322-F. latviešu policijas bataljons

 |

 |